CELEX: 62009CN0340
Language: lv
Date: 2009-08-25 00:00:00
Title: Lieta C-340/09: Prasība, kas celta 2009. gada 25. augustā — Eiropas Kopienu Komisija/Spānijas Karaliste

24.10.2009   
            
            
               LV
            
            
               Eiropas Savienības Oficiālais Vēstnesis
            
            
               C 256/15
            
         Prasība, kas celta 2009. gada 25. augustā — Eiropas Kopienu Komisija/Spānijas Karaliste
   (Lieta C-340/09)
   2009/C 256/29
   Tiesvedības valoda — spāņu
   
      Lietas dalībnieki
   
   
      Prasītāja: Eiropas Kopienu Komisija (pārstāvji — S. Pardo Quintillán un D. Recchia)
   
      Atbildētāja: Spānijas Karaliste
   
      Prasītājas prasījumi:
   
   
               —
            
            
               atzīt, ka, attiecībā uz noteiktiem zooloģiskajiem dārziem, kas atrodas Aragonā, Astūrijā, Baleāru salās, Kanāriju salās, Kantabrijā, Kastīlijā-Leonā, Valensijas Kopienā, Ekstremadurā un Galīsijā,
               
                           —
                        
                        
                           vēlākais līdz Padomes 1999. gada 29. marta Direktīvā 1999/22/EK attiecībā uz savvaļas dzīvnieku turēšanu zooloģiskajos dārzos (1) noteiktajam termiņam nenodrošinot, ka visi tās teritorijā esošie zooloģiskie dārzi ir saņēmuši derīgu licenci, kas izsniegta saskaņā ar direktīvas 4. panta 2., 3. punkta un attiecībā uz Aragonu, Astūriju, Kanāriju salām, Kantabriju un Kastīliju-Leonu arī 4. punkta noteikumiem,
                        
                     
                           —
                        
                        
                           licenci nesaņēmušo zooloģisko dārzu gadījumā nenosakot pasākumus to slēgšanai saskaņā ar direktīvas 4. panta 5. punkta noteikumiem,
                        
                     Spānijas Karaliste nav izpildījusi iepriekš minētās direktīvas 4. panta 2., 3., 4. un 5. punktā noteiktos pienākumus;
            
         
               —
            
            
               piespriest Spānijas Karalistei atlīdzināt tiesāšanās izdevumus.
            
         
      Pamati un galvenie argumenti
   
   Komisija uzskata, ka Spānijas Karaliste
   
               —
            
            
               vēlākais līdz direktīvā noteiktajam termiņam neesot nodrošinājusi, ka visi tās teritorijā esošie zooloģiskie dārzi ir saņēmuši derīgu licenci, kas izsniegta saskaņā ar direktīvas 4. panta 2., 3. punkta un attiecībā uz Aragonu, Astūriju, Kanāriju salām, Kantabriju un Kastīliju-Leonu arī 4. punkta noteikumiem,
            
         
               —
            
            
               licenci nesaņēmušo zooloģisko dārzu gadījumā neesot noteikusi pasākumus to slēgšanai saskaņā ar direktīvas 4. panta 5. punkta noteikumiem.
            
         
      (1)  OV L 94, 24. lpp.